b'\n_START_ARTICLE_\nPape\xc5\xbe Sikst I.\n_START_SECTION_\n\xc4\x8cas vladanja\n_START_PARAGRAPH_\nPo Liberijevem katalogu pape\xc5\xbeev je bil rimski \xc5\xa1kof  za \xc4\x8dasa cesarja Hadrijana, od Nigrova in Apronijanova konzulata do konzulov Vera III. in Ambibula, torej od 117-126. Zgodovinar Evzebij Cezarejski pa v svojih dveh delih omenja razli\xc4\x8den \xc4\x8das. V Kroniki pravi, da je bil pape\xc5\xbe od 114. do 124., a v spisu Cerkvena zgodovina pravi, de je pape\xc5\xbeeval od 114. do 128. Zgodovinarji se le strinjajo, da je njegov pontifikat trajal okrog deset let.\n_START_SECTION_\nMu\xc4\x8deni\xc5\xa1tvo\n_START_PARAGRAPH_\nPo nekaterih virih je postal je \xc5\xbertev poganskega ljudskega upora . Legenda pravi torej, da je bil mu\xc4\x8denec; toda novej\xc5\xa1i raziskovalci menijo, da najbr\xc5\xbe ni bil mu\xc4\x8den v \xc4\x8dasu sorazmerne strpnosti do kristjanov\n_START_SECTION_\nZavetnik mest Alife in Alatri\n_START_PARAGRAPH_\nV \xe2\x80\x9eHistoria Allifana\xe2\x80\x9d (Alifska zgodovina), ki jo je napisal opat Alessandro Telesino, beremo med drugim tudi tole: _NEWLINE_Decembra 1131 se je mudil v Rimu grof normanskega porekla Rajnulf iz Alifa, na dvoru novo-izvoljenega protipape\xc5\xbea Anakleta II. (Pietro Pierleoni), \xc4\x8digar izvolitev so podpirali Normani, zoper mesec dni prej izvoljenega zakonitega pape\xc5\xbea Inocenca II. (Gregorio Papareschi). Takrat je v Alifeju razsajala kuga, ki je terjala mnogo \xc5\xbertev. Arnulf je izkoristil svoje prijateljstvo z Anakletom in ga prosil, naj mu podari relikvije kakega velikega svetnika, ki bi bil pripro\xc5\xa1njik v stiski. Kljub prijateljstvu Ankaklet ni bil pripravljen usli\xc5\xa1ati pro\xc5\xa1nje; ravno med sprejemom pa je pri\xc5\xa1la novica, da se je zru\xc5\xa1il tram v stranski ladji Bazilike svetega Petra in padel ravno na grob svetega pape\xc5\xbea Siksta I. ter ga preklal na dvoje. Navzo\xc4\x8di so v tem videli znamenje z neba, da naj odnesejo svete ostanke v mesto, ki je svetnikove pripro\xc5\xa1nje bolj potrebno. Na skrivaj je torej protipape\xc5\xbe Anaklet II. podaril relikvije svetnika, ki jih je hranil do popravila oltarja pri sebi, Arnulfu. Mula, ki je vozila urno, pa na noben na\xc4\x8din ni hotela peljati v Alife, ampak je od\xc5\xa1la do Alatrija. Zadevo so re\xc5\xa1ili tako, da so relikvije razdelili med obe mesti, kjer jih \xc5\xa1e danes hranijo. Po prihodu relikvij je kuga prenehala.'